דיסקוגרפיה של עדן בן זקן

**[[עדן בן זקן]]** היא זמרת-יוצרת ישראלית שהוציאה שמונה אלבומי אולפן, מיני-אלבום אחד, שני אלבומי הופעה, אלבום רמיקס אחד, שבעים סינגלים, שני שיתופי פעולה, שלושה סינגלים שיווקיים ותשע גרסאות כיסוי – זאת בנוסף לעשרות גרסאות לייב ורמיקסים שונים שנעשו לשיריה. את אלבום הבכורה שלה הוציאה בשנת 2015. הוא זכה למעמד פלטינה, על מכירות של 40,000 עותקים. מתוכו יצאו הלהיטים "מלכת השושנים", "שורף לי בעיניים", "מנגינה", "שיכורים מאהבה", "פיסה מזכרוני" ו"אלבינה". הראשון אף היה לאחד מהסרטונים הישראליים הנצפים ביותר ביוטיוב. "פיסה מזכרוני" הפך ללהיט ארצי כאשר נכנס לעשיריות הפותחת במרבית תחנות הרדיו בישראל והגיע למקום הראשון ברשת ג' ורדיו אמצע הדרך.

שנה לאחר מכן הוציאה את אלבומה השני, תאמין לי. האלבום קיבל את מעמד הפלטינה גם כן. הסינגל הראשון מתוכו, "תאמין לי", הפך ללהיט ארצי שצבר למעלה מ-18 מיליון צפיות. הסינגל השני "כל העיר שלנו", שיחזר את הצלחת קודמו. הסינגל השלישי "תזיזו" והרביעי "אף אחד", זכו להצלחה ארצית רבה, והשני אף הוכתר כשיר השנה של ישראל. לבסוף, הוציאה בן זקן את "אין לי אותך" ו"הייתי חוזרת" שזכו להצלחה. בשנת 2017, הוציאה את אלבומה השלישי, לזאת שניצחה, שקיבל את מעמד הפלטינה. הסינגל הראשון "לזאת שניצחה", זכה להצלחה רבה כאשר צבר למעלה מ-30 מיליון צפיות. הסינגל השני "רציתי", זכה להצלחה במצעדים ואף צבר גם הוא למעלה מ-25 מיליון צפיות. הסינגל השלישי "כולם באילת" והרביעי "צועקת", זכו להצלחה גם כן. הראשון מביניהם צבר למעלה מ-17 מיליון צפיות, בעוד שהשני מביניהם דורג במקום ה-25 במצעד סוף השנה של גלגלצ.

בינואר 2018 יצא השיר "תל אביב בלילה", כסינגל הראשון מתוך אלבומה הרביעי, חיים שלי. בהמשך חידשה עם גלי עטרי את "הללויה", והוציאה את "בא לי לחבק אותך". שיר הנושא מהאלבום "חיים שלי", הפך לאחד מהשירים הישראליים המצליחים בהיסטוריה כאשר צבר עשרות מיליוני צפיות ודורג במצעדי סוף השנה; נכון לשנת 2021, נחשב לקליפ הישראלי הנשי הנצפה ביותר בכל הזמנים. בהמשך, הוציאה את "Fresh" כסינגל שנועד לשווק את חברת הביגוד רנואר. בין היתר, הוציאה את "מקסיקו" ו"מילה של גבר", שזכו להצלחה מתונה.

בתחילת 2019, הוציאה את השיר "יאסו" עם סטטיק ובן-אל תבורי וסטפן לגר. השיר הפך ללהיט כאשר הצליח לשהות שמונה שבועות בפסגת המצעד של מדיה פורסט, וצבר למעלה מ-29 מיליון צפיות. לאחר מכן, הוציאה את "תגיד לי Je t'aime" שהפך לשיר הסולו הראשון שלה שכבש את פסגת המצעד של מדיה פורסט. את "חצי מדינה" ו"תרקדו" הוציאה כסינגלים האחרונים מתוך חיים שלי, ובהמשך הוציאה דואט עם עדן חסון בשם "שונה מהנוף". בהמשך 2019, הוציאה את "Bonsoir" ו"הזמן שלנו" עם איתי לוי. בסוף אותה השנה, הוציאה את "אגרוף" שבהמשך תיפקד כסינגל המוביל מאלבומה החמישי, מועבט. השיר הגיע למקומות הראשונים במצעד השבועי של מדיה פורסט ובמצעד הרשמי של גלגלצ.

בנובמבר 2020 יצא הדואט "חיים מאושרים" עם נתן גושן שהפך ללהיט ארצי, ובתחילת 2021 יצא הדואט "מתגעגעת אותך" עם עידן רייכל ששחזר את הצלחת קודמו. ב-23 באפריל 2021 הוציאה בן זקן את אחד מלהיטיה המצליחים ביותר, כמו גם את אחד מהלהיטים המצליחים ביותר בישראל בשנות ה-20 של המאה ה-21, "מועבט", שכבש את פסגת המצעד השבועי של מדיה פורסט, עם 181 השמעות בתחנות הרדיו בשבוע אחד בלבד. הסינגל שיצא אחריו, "ברחובות של תל אביב", זכה להצלחה גם כן.

## אלבומים
### אלבומי אולפן

### מיני-אלבומים

### אלבומי הופעה

### אלבומי רמיקס

## סינגלים
### כאמנית סולו

### כאמנית אורחת

### סינגלים שיווקיים

### גרסאות כיסוי

### הופעות

## הופעות נוספות במצעדים

## שירים שכתבה או הלחינה

## הערות שוליים

דיסקוגרפיה
קטגוריה:דיסקוגרפיות ישראליות